গাজার নিরীহ নির্যাতিত সম্বলহারা ভাইয়ের বুকফাটা আর্তনাদ যখন পৃথিবীর প্রতিটি প্রান্তে মুসলমানদের চক্ষুকে অশ্রুসিক্ত করছে, তখন মুসলিম বিশ্বের শাসকদের কাপুরুষোচিত নীরবতা যেন মড়ার উপর খাড়ার ঘা। বিশেষ করে আরব বিশ্ব পাশ্চাত্যের সুবোধ তল্পীবাহকের ভূমিকায় অবতীর্ণ হয়েছে। আজ মুসলিম বিশ্বের শাসকগণ ইহুদী-খৃীষ্টানদেরকে পরম শুভাকাংখী মনে করে তাদের মনোরঞ্জনে নিয়োজিত রয়েছে। যে মুহূর্তে পবিত্র বায়তুল আকসায় ইহুদীদের সিনাগগ তৈরী হচ্ছে, মুসলিম ভাইদের উপর অকথ্য যুলুম-নির্যাতন চালানো হচ্ছে, তাদেরকে মরু বিয়াবানে শিয়াল-কুকুরের মত তাড়িয়ে নিয়ে যাওয়া হচ্ছে। প্রতিবাদ করতে গেলে বুলেট-বোমায় বুক ঝাঁঝরা করে দিচ্ছে, ট্যাংকের চাকায় পিষে মারছে, উদ্বাস্ত্ত শিবির গুড়িয়ে দিচ্ছে, পাইকারীভাবে গণহত্যা চলছে, সেই মুহূর্তে আমাদের কাপুরুষ, হীন নেতাদের উপদেশবাণী (?) হল- ওদের হাতে পারমাণবিক বোমা আর মিসাইল, আকাশে ওদের একচ্ছত্র আধিপত্য, দরিয়ায় তাদের সুবিশাল নৌবহর, জমিনে ওদের ট্যাংক ও সাঁজোয়া যান, দুনিয়াটা ওরা নিমিষে খতম করে দিতে পারে, ওদের মোকাবেলা করতে গিয়ে খামাখা তাজাপ্রাণ, মাল-সম্পদ নষ্ট করে লাভ কী?